Novemberaand - INK - INK Novemberaand - INK
Datum gepubliseer: 13 November 2019 Aantal woorde: 100 72 Kere gelees ♥1
vyf flaminke oor die swart rivier
hoe blink blink die blinkwit maan
hoog bo die vuil van vaal fabrieke
en die grys van die teer
wat daarnaas baan
sewe ganse teen die silver lug;
reeds lê die son in die see –
vér onder meeue op hul skemer vlug
en ’n brug wat sement oor die lou N 2
’n blouvalk fladder – eenalleen
(die aandster het verskyn)
op soek na prooi tussen gruis en gras
voor die laaste lig
in die nag verdwyn
dis bo Simonsberg waar dit so amber gloei
as die laatlente-aand teen die wolke bloei